14/10/2020 | Administración LocalMunicipal
Teo
Nomeamento de axente da Policía Local do Concello de Teo, por quenda de mobilidade horizontal e creación da lista de aspirantes

Nomeamento de axente da Policía Local do Concello de Teo, por quenda de mobilidade horizontal e creación da lista de aspirantes Por resolución da Alcaldía n.º 902/2020 do Concello de Teo, de data 6 de outubro de 2020, aprobouse o seguinte: “RESOLUCIÓN DA ALCALDIA ASUNTO: Nomeamento funcionario Edwin Andres Yzuel Er Rahmouni EXPEDIENTE: 2020/G003/000921 Considerando a Resolución da Alcaldía n.º 1032/2019, do 16 de decembro de 2019, corrixida pola Resolución da Alcaldía n.º 1037/2019, do 17 de decembro de 2019, pola que se aproban as bases e a convocatoria para a provisión en propiedade dunha praza de axente da Policía Local, mediante o sistema de concurso, quenda de mobilidade horizontal, correspondente á oferta de emprego público do ano 2019. Tendo en conta que as devanditas bases e a convocatoria foron publicadas no BOP da Coruña n.º 243, de 23 de decembro de 2019. Sendo que unha vez rematado o proceso selectivo, en data 18 de agosto de 2020 foi publicada a proposta formulada polo Tribunal cualificador, ao abeiro do previsto na base novena das bases reguladoras do proceso selectivo. Logo de transcorrido o prazo para a presentación da documentación pola persoa proposta inicialmente, sen que aquela tivera lugar, con data 29 de setembro de 2020, a Alcaldía ditou a Resolución n.º 884/2020, pola que se acordou o axuste das posicións das demais persoas aspirantes de conformidade coas puntuacións obtidas no proceso selectivo, segundo o acordo do tribunal de data 10 de agosto de 2020, así como a apertura dun novo prazo de vinte (20) días hábiles, a contar desde o día seguinte ao da publicación da devandita Resolución, para que Edwin Andres Yzuel Er Rahmouni, con DNI n.º ***8370** presentase a documentación esixida segundo establece a base décima das Bases reguladoras do presente proceso selectivo. Considerando que Edwin Andres Yzuel Er Rahmouni, con DNI n.º ***8370** presentou en tempo e forma a devandita documentación. En virtude do exposto e no uso das facultades que me confire o artigo 21.1 da Lei 7/1985, do 2 de abril, reguladora das bases do réxime local e demais normativa aplicable RESOLVO: Primeiro. –Nomear a José Martín Gómez Miramontes como funcionario dunha praza da escala de administración especial; subescala de servizos especiais; categoría: policía local; grupo: C; subgrupo: C1; do Corpo de Policía Local do Concello de Teo, e adscribilo con carácter definitivo. Deberá tomar posesión no destino obtido no prazo máximo dun (1) mes, contado desde o día seguinte á notificación do nomeamento. Segundo. –Aprobar a lista de reserva, cos aspirantes que se relacionan a continuación, segundo a orde de puntuación obtida: Terceiro. –Publicar a presente Resolución no Diario Oficial de Galicia, no taboleiro de edictos e na páxina web do Concello, e notificar persoalmente ao interesado. Cuarto. –Dar traslado desta resolución aos Departamentos de Intervención, Tesouraría e Recursos Humanos aos efectos pertinentes. Quinto. –Comunicar a presente Resolución á Dirección Xeral de Emerxencias e Interior da Xunta de Galicia, en cumprimento do artigo 6.4 da Lei 4/2007 de coordinación de policías locais de Galicia. Sexto. –Dar conta ao Pleno na vindeira sesión ordinaria que celebre. Sétimo. –Contra a presente Resolución que pon fin á vía administrativa poderá interpoñerse potestativamente o recurso de reposición ante o mesmo órgano que a ditou no prazo dun mes, significándolle que se interpón o recurso de reposición non poderá interpoñer o recurso contencioso-administrativo ata que sexa resolto expresamente ou se teña producido a desestimación por silencio administrativo do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñerse o recurso contencioso-administrativo ante o Xulgado Contencioso-Administrativo de Santiago de Compostela, no prazo de dous meses, contados desde o día seguinte ao da notificación da resolución expresa do recurso de reposición, ou no prazo de seis meses, contados desde o día seguinte ao de aquel no que se teña producido a desestimación por silencio administrativo do recurso de reposición interposto. Non obstante, poderase impugnar directamente a resolución ante a orde xurisdicional contencioso-administrativa (artigo 123.1 da Lei 39/2015). A tal efecto, poderase interpoñer recurso contencioso administrativo, no prazo de dous meses, ante o Xulgado Contencioso-Administrativo de Santiago de Compostela, sen prexuízo de que se poida exercitar calquera outro recurso que se estime pertinente.” Teo, 7 de outubro de 2020. O alcalde Rafael Carlos Sisto Edreira